ΓΡΑΠΤΗ ΕΡΩΤΗΣΗ E-2298/01

υποβολή: Monica Frassoni (Verts/ALE)και Joost Lagendijk (Verts/ALE) προς την Επιτροπή

(31 Ιουλίου 2001)

Θέμα: Διορισμός νέου Διευθυντή της Διεύθυνσης Δ στη ΓΔ Εξωτερικές σχέσεις

Μια από τις δηλωθείσες προτεραιότητες της μεταρρύθμισης της Επιτροπής είναι η διασφάλιση του γεγονότος ότι οι προαγωγές διεξάγονται βάσει ικανοτήτων και όχι βάσειπηκοότητας, πολιτικών πεποιθήσεων ή άλλων τέτοιων τυχαίων συνδυασμών. Το σκεπτικό αυτό επισημαίνεται ξανά στο ενημερωτικό δελτίο αριθ. 9/2001 της ΓΔ Εξωτερικές σχέσεις, που εγκρίθηκε στις 3 Ιουλίου 2001.

Επομένως, θα ήταν σημαντικό να γνωρίζει κανείς τον ακριβή λόγο για τον οποίο η Επιτροπή προέβη σ' αυτή την αξιοσημείωτη εξαίρεση από τον κανόνα διορίζοντας ως νέο Διευθυντή για τη Διεύθυνση Δ της ΓΔ Εξωτερικές σχέσεις τον κ. Reinhard Priebe. Στο τεύχος του Απριλίου, Μαΐου, Ιουνίου 2001 του εντύπου Inside DG External Relations,πάρχει μια συνέντευξη του κ Priebe, κατά την οποία, με αφοπλιστική ειλικρίνεια, παραδέχεται ότι δεν έχει προϋπηρεσία στον τομέα των εξωτερικών σχέσεων και ότι κατά τύχη πήρε μετάθεση στη Διεύθυνση Δ — Δυτικά Βαλκάνια.

Μπορεί η Επιτροπή να γνωστοποιήσει σε ποια ακριβή κριτήρια στηρίχθηκε ηποψηφιότητα του κ Priebe, καθώς κατά ιδία παραδοχή δεν έχει εμπειρία στις εξωτερικές σχέσεις, πόσο μάλλον στον τομέα των Δυτικών Βαλκανίων· Μπορεί η Επιτροπή να εξηγήσει πού στηρίχθηκε η εν λόγω απόφασή της, ενώ αντιφάσκει ευθέως προς τους εσωτερικούς κανόνες της·

Δε θεωρεί η Επιτροπή ότι στιςπηρεσίες τηςπάρχουν αρκετά αρμόδια πρόσωπα που θα μπορούσαν να καλύψουν τη λεπτή αυτή θέση ιδιαίτερα κατά τη δύσκολη περίοδο που διανύουν οι σχέσεις της ΕΕ με τα Δυτικά Βαλκάνια·

Δε θεωρεί η Επιτροπή ότι βλάπτεται το γόητρο και η αξιοπιστία της με τον τυχαίο διορισμό στη θέση του Διευθυντή ενός προσώπου χωρίς το σχετικόπόβαθρο, παρόλο που δενπάρχει κανένας λόγος για αμφισβήτηση των επαγγελματικών του ικανοτήτων σε άλλα σημαντικά ζητήματα που αφορούν στο έργο της Επιτροπής·

Απάντηση του κ. Patten εξ ονόματος της Επιτροπής

(25 Οκτωβρίου 2001)

Η Επιτροπή προβαίνει στις τοποθετήσεις των ανώτατωνπαλλήλων βάσει ορισμένων κριτηρίων. Στην περίπτωση της πρόσφατης κενής θέσης του Διευθυντή για τα Δυτικά Βαλκάνια τα κριτήρια επιλογής περιελάμβαναν αποδεδειγμένη διαχειριστική και διαπραγματευτική πείρα, ικανότητα ανάπτυξης πολύπλοκων προγραμμάτων σε ένα ταχέως μεταβαλλόμενο περιβάλλον, προηγούμενη πείρα στις διεθνείς σχέσεις, καθώς και αυξημένες οργανωτικές και επικοινωνιακές ικανότητες.

Οποψήφιος που επελέγη για τη θέση, ύστερα από μια σειρά συνεντεύξεων, θεωρήθηκε ότι διέθετε το ευρύτερο πεδίο πείρας και ικανοτήτων γι' αυτή την απαιτητική θέση. Η προηγούμενη πείρα στη Γενική Διεύθυνση Εξωτερικών Σχέσεων (ΓΔ) δεν αποτελούσε προϋπόθεση για την κάλυψή της και οι άλλοι παράγοντες που αναφέρθηκαν παραπάνω θεωρήθηκαν σημαντικότεροι για το έργο που θα επιτελεστεί με τις χώρες της περιοχής. Ο εν λόγω διορισμός έγινε, ως εκ τούτου, όχι τυχαία, άλλά ύστερα από διαδικασία προσεκτικής επιλογής κατά τη διεξαγωγή της οποίας η Επιτροπή δεν έκανε καμία εξαίρεση στους κανόνες της. Η διαδικασία καθιερώθηκε ακριβώς για να εξασφαλιστεί ότι το καλύτερο διαθέσιμο αρμόδιο άτομο εντός τωνπηρεσιών της Επιτροπής μπορεί να εντοπιστεί και να επιλεγεί για απαιτητικές θέσεις όπως αυτή.